માનવમિત્ર, નવી દિલ્હી : નમો એપનાં મધ્યમથી બુથ કાર્યકર્તાઓ સાથે વાતચીત દરમિયાન PM નરેન્દ્ર મોદીએ જણાવ્યું હતું કે અજેય ભારત, અટલ ભારત, આ આપણી બધાની પ્રેરણાનું બિંદુ છે. આપણાં કાર્યકર્તાઓની મહેનત, સામર્થ્ય, પુરુષાર્થ અને સંકલ્પના કારણે જ આજે આપણે આ મુકામ પર પહોંચ્યા છીએ. મારા માટે આ સૌભાગ્યનો વિષય છે. પ્રધાનમંત્રી મોદીએ કહ્યું હતું કે મૂળ જેટલા મજબૂત હશે વૃક્ષો તેટલા જ તાકાતવર અને મજબૂત હશે. મારા માટે સૌભાગ્યનો વિષય છે કે આજે ભારતીય જનતા પાર્ટીના મૂળોને સિંચાઈ કરીને તેને એક ઘટાદાર વૃક્ષ રૂપી પાર્ટી બનવનાર અનેક કાર્યકર્તાઓ સાથે વાત કરવાનો મોકો મળ્યો છે.